
Az edző-szülő-gyermek háromszögében kialakuló megoldhatatlan konfliktushelyzetek és az edző személyiségének hatása a csapatváltására

Rezümé
Ennek a területnek a kutatása, azért volt motiváló számunkra, hiszen a mindennapok része a konfliktus és a konfliktuskezelés. A sportban egyre gyakrabban kerülhetnek a háromszög tagjai konfliktushelyzetbe, mivel a nyomás is nagyobb, hogy eredményeket érjenek el. A szülők és a csapat vezetősége is szeretné, ha a csapat a táblázaton előkelő helyen végezne és nem a fejlődésre koncentrálnak. Szeretnénk feltérképezni az edző-szülő-gyermek háromszögében kialakuló konfliktushelyzeteket, az edző személyiségét és ezek milyen hatással vannak a csapatváltásra.
A kutatásunk során három féle saját szerkesztésű kérdőívet használtunk. Készült az edzőknek, a szülőknek és a gyermekeknek is. A kérdőíveket összesen 201 fő töltötte ki. Amiből edző 30 fő, szülő 90 fő és a gyermek 80 fő volt a kitöltő. A gyermekek átlagéletkora 14,8 év. Az edzői végzetségeket tekintve a legalacsonyabbtól a legmagasabb licencig voltak kitöltök. A kérdéseket jól elkülöníthető csoportokra osztottuk fel. A kérdőíveket Google űrlapon tettük közé, különböző internetes csoportokban osztottuk meg. Innen töltöttük le Excel táblázatkezelőbe, majd SPSS rendszert használtunk, hogy eredményeinket megkapjuk.
Az első hipotézisünk beigazolódott, a szülőkben és a gyermekekben is pozitív benyomás alakult ki az edzőről. Második hipotézisünk is beigazolódott, a szülők és az edzők is úgy érzik megfelelő a kommunikáció közöttük. Harmadik hipotézisünk nem igazolódott be, a konfliktusok nincsenek hatással a csapatváltásra. Negyedik hipotézisünk is beigazolódott, edzésen és mérkőzésen alakult ki a legtöbb konfliktushelyzet. Ötödik hipotézisünk nem igazolódott be, mivel „kevert” és „problémamegoldó” személyiséggel rendelkeznek az edzők. Így határozottan, de megértően tudják az utánpótlást nevelni.
Összeségében elmondhatjuk, hogy az edző-szülő-gyermek háromszögében megfelelő a kapcsolat, ami pozitívan hat a gyermek fejlődésére. Emellett a konfliktushelyzetek nincsenek nagy hatással a csapatváltásra. Az edzők „kevert” és „problémamegoldó” személyiséggel rendelkeznek, ami szintén pozitívan hat a gyermekek fejlődésére. Szerencsére a konfliktuskezelés egyre jobban megy az edzőknek így a gyerekeknek nem kell új csapatba kerülniük.

